Letitia Long

Letitia A. Long (født i Annapolis) er en statstjenestekvinne fra USA. Hun var sjef for National Geospatial-Intelligence Agency fra 2010 til 2014.

 Liv og virke 
Long er utdannet med bachelorgrad i elektroteknikk fra Virginia Polytechnic Institute and State University og mastergrad i maskinteknikk fra Catholic University of America.«Director» , presentasjon fra National Geospatial-Intelligence Agency.

Long har en lang etterretningskarriere. Hun har vært underdirektør i CIA (1998–2000), visedirektør ved Office of Naval Intelligence (2000–2003), Deputy Under Secretary of Defense for Intelligence (2003–2006) og visedirektør ved Defense Intelligence Agency (2006–2010). Long overtok som leder for National Geospatial-Intelligence Agency 9. august 2010. Hun ble da den første kvinnelige leder av en av USAs ledende etterretningstjenester.«Letitia A. Long becomes first female director of NGA», The Washington Post, 9. august 2010.

 Utmerkelser 
Long har mottatt en rekke utmerkelser for sitt virke. Hun er blant annet tildelt Department of Defense Medal for Distinguished Civilian Service og National Intelligence Distinguished Service Medal. Long ble i 2011 utnevnt til kommandør av Den Kongelige Norske Fortjenstorden «for virke for norsk-amerikansk forsvarssamarbeid.»Tildeling av ordener og medaljer: Søk i arkivet, kongehuset.no. Hun er også ridder av Den nasjonale fortjenstorden (Frankrike).

 Referanser 

Kategori:Embets- og tjenestemenn fra USA
Kategori:Den Kongelige Norske Fortjenstorden
Kategori:Den nasjonale fortjenstorden (Frankrike)
Kategori:Personer fra Annapolis
Kategori:Fødselsdato ikke oppgitt
Kategori:Fødsler i 1959